**Polestar rejser 550 mio. USD fra nye investorer og overvejer yderligere fundraising**

Det svenske elbilselskab, Polestar, har rejst 550 mio. USD fra en gruppe langsigtede finansielle investorer.

Den private placering af nyudstedte aktier markerer den første gang, eksterne investorer har været i stand til at bakke Polestars produkter, brand, industrielle kapacitet, finansielle ambitioner og høje vækstpotentiale op.

De nye investeringer kommer i en tid, hvor det globale marked for elbiler vokser hastigt, og forbrugerne i stigende grad er parat til at kombinere e-mobilitet med deres miljømæssige ambitioner. Samtidig udvikler teknologierne bag elbiler sig og bliver mere økonomiske.

Disse faktorer har ført til, at Polestar tiltrak betydelig interesse fra en række eksterne investorer som en del af selskabets fundraising-aktiviteter. Polestar kan i dag bekræfte, at selskabet er i løbende dialog med globale investorer om mulig yderligere fundraising. Alle detaljer afsløres ikke på nuværende tidspunkt.

Gruppen af investorer ledes af Chongqing Chengxing Equity Investment Fund Partnership, Zibo Financial Holding og Zibo Hightech Industrial Investment. De har fået følgeskab af I Cube Capital, en gren af SK, det sydkoreanske globale konglomerat, og en række andre investorer.

Den nye investering er blot starten på selskabets fremtidige vækst, da den diversificerer Polestars finansieringsstruktur og uddyber de tilgængelige ressourcer for at fremskynde produktudviklingen og den teknologiske kapacitet inden lanceringen af flere banebrydende biler i de kommende år.

Siden lanceringen for 3,5 år siden har Polestar udviklet sin egen produktionskapacitet i høj kvalitet i Kina, opbygget en global salgs- og distributionsforretning og lanceret to køretøjer, Polestar 1 og Polestar 2, som har fået yderst positive tilbagemeldinger fra både kunder og anmeldere.

"Vores nye investorer har opdaget, at Polestar tilbyder en lokkende kombination af etableret industriel og teknologisk kapacitet sammen med et superlativt vækstpotentiale, da den globale bilindustri bliver elektrisk," udtaler Thomas Ingenlath, administrerende direktør hos Polestar.

Ender.

For billeder og andre medieoplysninger, besøg polestar.com/press

**Kontaktoplysninger**

Generelle medieforespørgsler

media@polestar.com

***Om Polestar***

*Polestar er det selvstændige svenske premium-brand for højtydende elbiler, grundlagt af Volvo Cars og Geely Holding. Polestar blev etableret i 2017 og nyder godt af specifikke teknologiske og tekniske synergier med Volvo Cars, hvilket medfører en række betydelige stordriftsfordele. Virksomheden har hovedkontor i Göteborg, Sverige, og sælger sine biler på ti globale markeder i Europa, Nordamerika og Kina. I 2021 udvider Polestar salget til otte nye markeder i Europa og Stillehavsområdet.*

*Polestar producerer to højtydende elektrificerede biler. Polestar 1 er en lavvolumen, hybrid GT med et kulfiberkarosseri, 609 hk, 1.000 Nm og en rækkevidde på ren eldrift på 124 km (WLTP) - den længste af en hvilken som helst anden plug-in hybridbil i verden. Polestar 2 er en sedan, og virksomhedens første højtydende rene elbil. Polestar 2 blev lanceret i 2020 med firehjulstræk og ren elekrisk drivline, der leverer 300 kW og 660 Nm og en maksimal rækkevidde på 470 km (WLTP).*

*I fremtiden vil den højtydende elektriske SUV, Polestar 3, slutte sig til porteføljen på samme måde som Precept - en elbil-prototype, der blev præsenteret i 2020 og er planlagt til fremtidig produktion. Precept viser brandets vision med hensyn til bæredygtighed, digital teknologi og fremtidigt design.*